《酬次李辰甫所寄三首》
宋代·吴说

扁舟东下初乘兴，明月南飞竟失群。
田父语言时近道，世人嘲笑尚论文。
九山敛气横寒野，一坞朝阳聚暖云。
胜处借人教暂看，后来何必问灵氛。

作者简介：钱塘人，字傅朋，号练塘。吴师礼子。高宗绍兴中尝知信州。工书，尤善杂书游丝书，所题扁额碑铭，均极佳，时人甚重其字，高宗亦极称赞之。